|  |  |  |  |  |
| --- | --- | --- | --- | --- |
| **ÜGYMENET LEÍRÁS**  **PÉNZÜGYI ÉS ADÓ IRODA**  **Adócsoport** | | | | |
| Ügytípus | | Rövid leírás | Ügyintéző/  elérhetőség | Ügyintézés helye, időpontja | Jogszabályi háttér | |
| **Helyi iparűzési adó** | | **Adóalany:** az a vállalkozó, aki az önkormányzat illetékességi területén állandó jelleggel vállalkozási tevékenységet végez. A vállalkozó állandó jellegű iparűzési tevékenységet végez az önkormányzat illetékességi területén, ha ott székhellyel, telephellyel rendelkezik, függetlenül attól, hogy tevékenységét részben vagy egészben székhelyén (telephelyén) kívül folytatja. (Htv. 37. § (1) bekezdés)  Adóköteles iparűzési tevékenység: a vállalkozó e minőségben végzett nyereség-, illetőleg jövedelemszerzésre irányuló tevékenysége. (Htv. 36. §)  Ideiglenes jellegű az iparűzési tevékenység, ha az önkormányzat területén az ott székhellyel, telephellyel nem rendelkező vállalkozó építőipari tevékenységet folytat, erőforrást tár fel, vagy kutat, feltéve hogy folyamatosan, vagy megszakításokkal végzett tevékenység időtartama adó éven belül a 30 napot meghaladja, de nem éri el a 181 napot. (Htv.37. § (2) bekezdés a) pont)  Bármely Htv. 37. § (2) a) pontjába nem sorolható tevékenységet végez, ha annak folytatásából bevételre tesz szert, feltéve, hogy egyetlen önkormányzat illetékességi területén sem rendelkezik székhellyel, telephellyel.  **Adóalap:** állandó jelleggel végzett iparűzési tevékenység esetén az adó alapja a nettó árbevétel, csökkentve sávosan progresszív módon az eladott áruk beszerzési és a közvetített szolgáltatások értékével, az alvállalkozói teljesítések értékével, az anyagköltséggel. (Htv. 39. §)  **Adó mértéke:**  1. Állandó iparűzési tevékenységnél, az adóalap 1,8%-a (Ökr. 10. § (1) bekezdés)  2. Ideiglenes tevékenység esetén naptári naponként 5.000.- Ft. (Ökr. 10. § (2) bekezdés)  **Adómentesség:** mentes az iparűzési adó alól az a vállalkozó, akinek Htv. szerinti vállalkozási szintű adóalapja nem haladja meg a 750.000.- Ft-ot. Amennyiben az adóalap a 750.000.- Ft-ot meghaladja, úgy a teljes adóalap után kell a helyi iparűzési adót megfizetni. (Ökr. 11. §)  **Bevallás benyújtás határideje, módja:**  A helyi iparűzési adóról, állandó tevékenység esetén, az adóévet követő év május 31-ig (az eltérő üzleti évesek a mérlegforduló napjától számított 5. hónap utolsó napjáig) kell bevallást tenni. Az adóelőlegkiegészítés összegéről (azon vállalkozásoknak, amelyek társasági adóban is feltöltésre kötelezettek) a tárgyév utolsó hónapjának 20. napjáig kell bevallást tennie. Ideiglenes jelleggel végzett iparűzési tevékenység után fizetendő iparűzési adóról –a megfizetés határidejével egyezően- a tevékenység befejezésének napját követő hónap 15. napjáig kell bevallást tenni. (Art. 32. § (1) bekezdés.)  A bevallás benyújtható postai úton, vagy személyesen a Polgármesteri Hivatal Adócsoportjánál ügyfélfogadási időben. Várhatóan 2017. adóévtől elektronikus úton, az adóhatóságnál beregisztrált adózók esetében.  **Bevallási nyomtatványok:** a kitölthető nyomtatványok elérhetők a [www.gyal.hu](http://www.gyal.hu) honlapon, a letölthető dokumentumok gyors linken.  **Ügyintézési határidő:** Art. által szabályozott, 30 nap.  **Jogorvoslat lehetősége:** adózó az ügy érdemében hozott elsőfokú határozat ellen fellebbezhet. A fellebbezést a határozat közlésétől számított 15 napon belül lehet előterjeszteni. (Art. 136. és 137. §)  **Jogkövetkezmények:** határidőn túli adó megfizetés esetén késedelmi pótlék megfizetése (Art. 165. § (1)-(2) bekezdések), késedelmes bevallás, bejelentkezés benyújtás, vagy bevallás, bejelentkezés elmulasztása esetén mulasztási bírság megállapítása (Art. 172. §) | **Szalainé Nagy Orsolya**  **06-29/540-948** | 2360 Gyál  Kőrösi út  112-114. fsz. 3.  *Ügyfélfogadás:*  *Hétfő:*  *12,30-15,30*  *Szerda:*  *12,30-17,45*  *Péntek:*  *8,00-12,00* | A helyi adókról szóló 1990. évi C. törvény (Htv.),  Gyál Város Önkormányzata Képviselő-Testületének 21/2015.(XI.30.) önkormányzati rendelete a helyi adókról (Ökr.),  az adózás rendjéről szóló 2003. évi XCII. törvény (Art.),  a társasági adóról és az osztalékadóról szóló 1996. évi LXXXI. törvény,  az egyéni vállalkozóról és az egyéni cégről szóló 2009. évi CXV. törvény. | |
|  | |  |  |  |  | |